Nora Kabrheľová

Nora Kabrheľová, rodným menom Eleonóra Pischová, občianskym menom Eleonóra Kabrheľová, predtým Eleonóra Mojsejová, Eleonóra Kašaiová,  (* 12. október 1958, Trenčín, ČSR), je slovenská podnikateľka, bilančná účtovníčka, módna návrhárka a politička.

Televízna kariéra 
Do mediálneho povedomia sa dostala v roku 2004 vďaka reality show VILOmeniny, kde spolu s manželom Braňom Mojsejom súťažili proti rodine bezdomovcov. Neskôr sa objavili aj v show Domáca horúčka, ktorú odvysielala Slovenská televízia. 

V roku 2005 spolupracovali s manželom s TV Markíza na projekte reality show Mojsejovci. V roku 2011 spolupracovala s TV Prima a TV JOJ na reality show Šéfka. V roku 2010 účinkovala v projekte TV JOJ Kapor na torte a v roku 2013 v projekte VIP Nákupné maniačky.

Účinkovanie

Nora Mojsejová Fashion 
V roku 2008 založila spoločnosť – Nora Mojsejová Fashion.

Obvinenie z trestného činu podvodu  
V júni 2009 vyšetrovateľ Úradu boja proti korupcii Prezídia Policajného zboru voči nej vzniesol obvinenie z trestného činu podvodu. Následne bola obvinená z pokusu neodvedenia dane a poistného v hodnote pol milióna eur v inej kauze.

Politická kariéra 
V roku 2002 pod priezviskom Kašaiová neúspešne kandidovala za stranu HZDS vo Voľbách do Národnej rady Slovenskej republiky.

V roku 2011 vznikla transformáciou zo strany Aliancia nového občana (predseda Pavol Rusko) STRANA SLOBODNÉ SLOVO – NORY MOJSEJOVEJ. Jej predsedníčkou bola do roku 2013 Nora Mojsejová. V súčasnej dobe strana nesie názov IDEA.

Bibliografia
2005: Nora Mojsejová a Anna Ölvecká: Nora Mojsejová, nakladateľstvo Motýľ (ISBN 80-89199-17-8)
2013: Nora Mojsejová: Narovinu (ISBN 978-80971399-3-3)
2015: Nora Mojsejová: Spoza mreží (ISBN 978-80-972007-0-1)

Poznámky

Referencie

Externé odkazy 
Nora Mojsejová (Videoblog na YouTube)
Nora Mojsejová na Internet Movie Database

Osobnosti z Trenčína
Osobnosti z Košíc
Slovenskí podnikatelia
Slovenskí módni návrhári
Predsedovia slovenských politických strán